אתיופיק

אתיופיק (Ethiopiques) היא סדרת אלבומי מוזיקה של מוזיקאים מאתיופיה ומאריתריאה. רבים מהתקליטורים בסדרה הם אלבומי אוסף של יצירות משנות השישים והשבעים של המאה העשרים, תקופה המכונה "תור הזהב של המוזיקה האתיופית". עם זאת, מופיעות בה גם יצירות מסורתיות של קבוצות אתניות שונות באתיופיה, וכן הקלטות חדשות. חברת התקליטים הפריזאית "Buda Musique", המתמחה במוזיקת עולם, החלה בהוצאת הסדרה בשנת 1997. עד ספטמבר 2007 יצאו עשרים ושלושה אלבומים בסדרה, בעריכת פרנסיס פלסטו, מחבר הספר "סווינג חבשי" (Abyssinie Swing). פלסטו נמנע מלכלול בסדרה מוזיקת פופ מבוססת סינתיסייזרים, שפשטה באתיופיה במהלך שנות התשעים וזכתה לכינוי "הסרטן של המוזיקה האתיופית". הסדרה תרמה להפצת סגנון הג'אז האתיופי (אתיו-ג'אז) לאזניים מערביות וזכתה לשבחים מאמנים כג'ון זורן, פטי סמית', אלביס קוסטלו ועוד. בזכותה נוצרו שיתופי פעולה בין הלהקה האנרכיסטית ההולנדית The Ex (אנ') לבין הסקסופוניסט האתיופי הנודע גטאצ'וו מקוריה, ובין הרכב הג'אז האמריקאי Either/Orchestra (אנ') לבין נגן הוויברפון מולטו אסטטקה ורבים אחרים. בשנת 2004 הוזמנו ה-Either/Orchestra לפסטיבל המוזיקה האתיופית באדיס אבבה, הופעה ראשונה של תזמורת ג'אז אמריקאית באתיופיה מאז ביקורו של דיוק אלינגטון בשנת 1973. ההופעה המוצלחת, בה התארחו המוזיקאים מולטו אסטטקה וגטטצ'ו מקוריה וזמרים נוספים, יצאה באלבום כפול מספר 20 בסדרת אתיופיק. פסקול הסרט פרחים שבורים של ג'ים ג'ארמוש כולל רבים מלחניו של אסטטקה, שיצאו באלבום הרביעי בסדרה. (1998) Ethiopiques Volume 1: the Golden Years of Modern Ethiopian Music, various artists (1998) Ethiopiques Volume 2: Tètchawèt! Urban Azmaris Of The 90s, various artists - אזמרים (אנ') (זמרים נודדים) מערי אתיופיה (1998) Ethiopiques Volume 3: Golden Years Of Modern Ethiopian Music, various artists - קלאסיקות מתור הזהב של המוזיקה האתיופיה בתחילת שנות השבעים (1998) Ethiopiques Volume 4: Ethio Jazz & Musique Instrumentale, 1969-1974, Mulatu Astatke - מבחר מיצירותיו של נגן הוויברפון מולטו אסטטקה, אבי סגנון הג'אז האתיופי (אתיו-ג'אז) (1999) Ethiopiques Volume 5: Tigrigna Music, various artists - מוזיקה תיגרינית (1999) Ethiopiques Volume 6: Almaz, Mahmoud Ahmed - מבחר מיצירות הזמר מחמוד אחמד (1999) Ethiopiques Volume 7: Ere Mela Mela, Mahmoud Ahmed - הוצאה מחודשת של אלבומו המצליח של מחמוד אחמד משנת 1975 (2000) Ethiopiques Volume 8: Swinging Addis, various artists - אוסף ג'אז אתיופי מאדיס אבבה של ראשית שנות השבעים (2001) Ethiopiques Volume 9, Alemayehu Eshete - משירי הזמר עלמיהו אשטה (אנ') (2002) Ethiopiques Volume 10: Tezeta - Ethiopian Blues & Ballads, various artists - יצירות בסולם תזטה, המשמש להבעת משאלות וחלומות, בדומה לבלוז (2002) Ethiopiques Volume 11: The Harp of King David, Alemu Aga (2003) Ethiopiques Volume 12: Konso Music and Songs, various artists (2003) Ethiopiques Volume 13: Ethiopian Groove, various artists (2003) Ethiopiques Volume 14: Negus of Ethiopian Sax, Getachew Mekurya - מיצירות הסקסופוניסט גטאצ'וו מקוריה (2003) Ethiopiques Volume 15: Jump to Addis, various artists (2004) Ethiopiques Volume 16: The Lady With the Krar, Asnaketch Worku - אסנקטש וורקו (אנ'), זמרת המלווה עצמה בקרר (אנ') (נבל אתיופי מסורתי) (2004) Ethiopiques Volume 17, Tilahun Gessesse - מיצירות הזמר טילהון גססה (אנ') (2004) Ethiopiques Volume 18: Asguèbba! various artists (2005) Ethiopiques Volume 19: Alemye, Mahmoud Ahmed (2005) Ethiopiques Volume 20: Live in Addis, Either/Orchestra with Mulatu Astatke, Getachew Mekurya, Tsedenia G. Markos, Bahta Hewet, Michael Belayneh (2006) Ethiopiques Volume 21: Ethiopia Song, Emahoy Tsegue-Mariam Gebrou (2007) Ethiogroove (DVD): Mahmoud Ahmed & Either/Orchestra, with Tsedenia G. Markos (2007) Ethiopiques Volume 22: Alèmayèhu Eshèté, featuring Girma Bèyène (2007) Ethiopiques Volume 23: Orchestra Ethiopia (2007) The Very Best of Ethiopiques: Hypnotic Grooves from the Legendary Series (2009) Ethiopiques Volume 24: Golden Years of Modern Ethiopian Music 1969–1975 (2009) Ethiopiques Volume 25: Modern Roots 1971–1975 (2010) Ethiopiques Volume 26: Mahmoud Ahmed & His Imperial Bodyguard Band 1972-74 (2010) Ethiopiques Volume 27: Centennial of the First Ethiopian Recordings, Tèssèma Eshèté 1910 אתר האינטרנט של סדרת אתיופיק סדרת אתיופיק באתר חברת התקליטים Buda Musique ריאיון רדיו עם פרנסיס פלסטו , 16 ביולי 2006 בן שלו, הסרטן של המוזיקה האתיופית, באתר הארץ, 15 במאי 2006 ז'אק דניס, “Ethiopiques” revives vintage Ethiopian sounds, ריאיון עם פרנסיס פלסטו, מפיק הסדרה, 7 באפריל 2006